Shimoliy Koreya hukumati Malayziyaning mamlakatdagi fuqarolariga vaqtincha KXDRdan chiqib ketishni taqiqladi. Bu haqda Koreya markaziy telegraf agentligi xabar qildi. Pxenyan ma’muriyati bu qadamini Malayziyadagi o‘z fuqarolari va diplomatlarining xavfsizligi haqida qayg‘urish deya baholadi. Shu bilan birga, mamlakatdagi Malayziya elchixonasini bundan ogohlantirgan. Bundan avvalroq, Malayziya va KXDR tomoni 48 soat mobaynida elchilarga mamlakatni tark etishlariga ko‘rsatma bergan edi. Shu bilan birga, Malayziya ham KXDR hukumatining so‘nggi qaroriga javoban mamlakatdagi shimoliy koreyaliklarning chiqib ketishini taqiqladi. Bu haqda mamlakat IIV Ahmad Zohid Hamidiy bayonot bergan.